stanford-oval/wikipedia huggingface dataset:
שושנות ים
רבייה

לשושנות-ים יש שתי צורות של רבייה:
רבייה מינית
רבייה אל-מינית
הרבייה האל-מינית מתבצעת באמצעות חלוקת הגוף לשני חלקים או יותר. חלקים אלה נפרדים זה מזה, וכל אחד מהם גדל ומשלים את עצמו לשושנת-ים בוגרת. רבייה אל-מינית זו שכיחה אצל שושנות-ים הנתונים בתנאי חיים-קשים; אך בתנאי חיים תקינים מתרבות שושנות-הים ברבייה מינית.
אצל רוב שושנות-הים המינים (זכר ונקבה) נפרדים. בעונת הרבייה – יוצאים תאי זרע מגוף הזכר, שוחים במים ונכנסים לתוך גופה של הנקבה, שם הם מפרים את תאי הביצה המתפתחים בגוף. מן הביצה המופרית מתפתחת פגית שחיינית, הנקראת פלנולה. הפלנולה שוחה עד שהיא מתיישבת על מצע מתאים ומתפתחת לשושנת-ים בוגרת. רוב הפגיות נטרפות, ורק מעטות מהן מצליחות להינצל מטורפיהן ומגיעות לבגרות.
סימביוזה

שושנות-ים רבות מקיימות קשרי-סימביוזה (חיי שיתוף) עם בעלי-חיים אחרים, בכך שהן מספקות להם הגנה, וכגמול בעלי החיים שזוכים להגנה מסייעים לשושנת-הים להשיג את מזונה.
לדוגמה:
השושנתן המתחפר הוא מין של שושנת-ים גדולה, החיה בים-סוף ומקימת סימביוזה עם דג קטן מסוג שושנונים. השושנתן המתחפר מספק לשושנון הגנה, והדג מספק לו חלק ממזונו.
שושנות-ים אחרות, כגון המין הנקרא שושן נזירן, מקימות סימביוזה עם סרטנים מן המין הנקרא סרטן נזיר. הסרטן הנזיר "מרכיב" את שושנת-הים על הקונכייה הריקה של החילזון שבה הוא מתגורר; שושנת-הים מספקת לסרטן הנזיר הגנה, והסרטן מסייע לה בהשגת מזונה.
שושנת ים
שושנון כתום מזויף בבית שושנת הים שלו
לקריאה נוספת

ג'יימס פרוסק, ידידות מופלאה, נשיונל ג'יאוגרפיק ישראל, גיליון 140, ינואר 2010
הערות שוליים

↑  יוגב ישראלי, מדוזות תחת מתקפה: מחקר ישראלי חושף זליגת טפילים של שושנת ים נוברת, באתר ynet, 11 בספטמבר 2024
| --- | --- |
בקרת זהויות :  NLI: 987007565757205171  BnF: cb11950571s (data)  LCCN: sh85119205  NDL: 00869765  NKC: ph874613
שקנאים

ערך זה עוסק בסדרה של עופות. אם התכוונתם לסוג יחיד במשפחת השקנאיים או למשפחה עצמה, ראו .
| שקנאים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: שקנאים
תת־סדרה:: תרופודה
שם מדעי
 Pelecaniformes ‏שרפ, 1891

שקנאים (שם מדעי: Pelecaniformes) היא סדרת עופות מים החיים במים מתוקים ומלוחים.
מאפיינים

כל ארבע אצבעות השקנאים מחוברות על ידי קרום שחייה, מה שמבדיל אותם משאר העופות הימיים. רגליהם הקצרות והחזקות משמשות להם כמשוטים, כנפיהם וזנבם ארוכים. עופות אלה הם שחיינים וצוללנים מצוינים, והם גם מיטיבים לעוף. מקורם ארוך, כפוף בקצהו או משונן, פתחי הנחיריים שלהם זעירים וכמעט שאינם נראים, ויש שנסתמו לגמרי והם נושמים דרך הפה. קדמת העין עירומה, וגם העור ברצפת הפה שלהם עירום, מתיח ומהווה שק המשמש לאיסוף דגים. בני הסדרה ניזונים בעיקר מדגים אך חלקם צדים גם טרף יבשתי, ציפורים ולעיתים אף פירות; הם צדים את טרפם בשחייה או בצלילה. לרוב, הם שוכני מים מתוקים. הם מקננים במושבות, על-יד מים, וחובשי-קן. התפתחותם ממושכת, הגוזלים בוקעים מהביצה כשהם עירומים וניזונים על ידי הלעטה. השקנאים נפוצים בכל רחבי העולם.
הגדול במיני השקנאים הוא שקנאי מסולסל (Pelecanus crispus) שנחשב לעוף המעופף הכבד ביותר ומשקלו עד 15 ק"ג. הקטנה ביותר היא אנפית גמדית (Ixobrychus minutus) שמשקלה עד 150 גרם.
בעונות המעבר- סתיו ואביב נוהגים לפקוד אלפי שקנאים מהסוג שקנאי מצוי, את מאגר משמר השרון- מצפור ויקר בדרכם לאפריקה בסתיו וחזרה לאירופה באביב.
מיון

סדרה שקנאים (Pelecaniformes )
סוג ללא מקור Lonchodytes - נכחד
סוג ללא מקור Torotix - נכחד
סוג ללא מקור Tytthostonyx - נכחד
סוג ללא מקור Cladornis - נכחד
סוג ללא מקור Liptornis - נכחד. מוטל בספק
תת-סדרה Ardei
משפחה כפניים (Threskiornithidae)
משפחה אנפתיים (Ardeidae)
משפחה Xenerodiopidae - נכחדה
תת-סדרה Pelecani
משפחה שקנאיים (Pelecanidae) - בה סוג יחיד
משפחה טגואניים (Scopidae) - בה מין יחיד טגואן
משפחה מנעלניים (Balaenicipitidae) - בה סוג ומין יחיד מנעלן
המשפחות סולתיים, נחשוניים, פרגטיים וקורמורניים והמשפחה הנכחדת פלוטופטריים (Plotopteridae) הועברו לסדרה נפרדת: סולתאים (Suliformes). בנוסף, ישנן מחלוקות על שיוך משפחות האנפות, המגלנים, המנעלנים והטגואניים לסדרה זו או לסדרת החסידאים. משפחת הפתוניים הועברה מהסדרה לסדרה עצמאית - פתונאים (Phaethontiformes).
גלריה

שקנאי אמריקני
מגלן שני
מנעלן
טגואן
לבנית אדמדמה
תיאטרון אלפא לאמנויות המופע

| --- | --- |
אין תמונה חופשית
 מידע כללי
 סוג:  אולם תיאטרון 
 כתובת:  בית אלפא 13 
 מיקום:  תל אביב-יפו 
 מדינה:  ישראל 
 הקמה ובנייה
 תקופת הבנייה:  ?–2016
 תאריך פתיחה רשמי:  2016 
 קואורדינטות:  32°03′56″N 34°47′21″E﻿ / ﻿32.065615122735°N 34.789249378504°E﻿ / 32.065615122735; 34.789249378504
 alfatheatre.co.il
  (למפת תל אביב מוגדלת) תיאטרון אלפא לאמנויות המופע(למפת תל אביב רגילה) תיאטרון אלפא לאמנויות המופע(למפת גוש דן רגילה) תיאטרון אלפא לאמנויות המופע(למפת גוש דן מוגדלת) תיאטרון אלפא לאמנויות המופע
 
תיאטרון אלפא לאמנויות המופע הוא תיאטרון ומרכז לאירוח הצגות פרינג' השוכן ברח' בית אלפא 13 בתל אביב. התיאטרון מוכר ונתמך על ידי משרד התרבות והספורט ועיריית תל אביב. במקורו היה התיאטרון שלוחת ההפקות של האקדמיה לאמנויות המופע בת"א, שהעלתה הפקות תיאטרון בשיתוף שחקנים מקצועיים ותלמידי בית הספר למשחק. החל משנת 2016 התפצלה האקדמיה לתיאטרון מקצועי, בשם "תיאטרון אלפא" ולבית ספר למקצועות התיאטרון בשם "ביתא-ספר לאמנויות המופע". השניים פועלים בנפרד תחת הנהלתה של עמותת תיאטרון גלבוע. אודות ההיסטוריה של תיאטרון אלפא.
הפקות תיאטרון אלפא

תיאטרון אלפא מעלה מופעי תיאטרון בהפקה עצמית, בנוסף להיותו מרכז אירוח להצגות פרינג' המתארחות בצל קורתו. להלן ההפקות העצמיות של התיאטרון מאז הפך לתיאטרון מקצועי:
הסוחר מוונציה על פי ויליאם שקספיר, בעיבודו ובבימויו של אברהם עוז ההפקה השנתית לזכר ג'וליאנו מר-ח'מיס, 2016
בק ריבר מאת רחל שליטא, בבימויו של אלירן כספי, (נפתח במסגרת התיאטרונטו), 2017).
הבחורים בדלת ממול מאת תום גריפין, בבימויו של דור פלס, (נפתח במסגרת פסטיבל אלפא 13), 2017. לאחר עיבוד נפתחה ההצגה מחדש בשם המסיבה של ג'קי 2018
ברית איש/British - שיילוק, ידידים ואויבים מופע בימתי המשלב הרצאה מודגמת על אנטישמיות ופילושמיות בבריטניה במהלך הדורות, רצופה בקטעי מחזות וקטעי ספרות אנגליים מימי הביניים ועד ימינו, עורך אברהם עוז, מגישים: סוהיל חדאד ואברהם עוז, 2018.
המסיבה של ג'קי על פי תום גריפין, קונצפט אימרסיבי דור פלס וטל יצחקי, בימוי: דור פלס 2018.
עיניים מדברות (הגרסה הערבית) מאת מיכאל מוריס-רייך, בבימויו של אכרם תילאווי, (נפתח במסגרת פסטיבל המסרח'יד: פרס השחקן הטוב ופרס הבימוי, 2019.
עיניים מדברות (הגרסה העברית) מאת מיכאל מוריס-רייך, בבימויו של אברהם עוז, 2019.
נוף מאת הרולד פינטר, תרגום, בימוי ועריכה מוזיקלית אברהם עוז, 2019.
עפר ואפר/שפת ההר, חידוש מקצועי של הפקה שעלתה ב-2013 בתיאטרון האקדמיה לאמנויות המופע: שני מחזות משולבים מאת הרולד פינטר, בבימויו של אברהם עוז [ההפקה השנתית לזכר ג'וליאנו מר-ח'מיס, 2013], 2021.
נוף מאת הרולד פינטר, חידוש ההצגה שהועלתה לראשונה ב-2019, תרגום, בימוי ועריכה מוזיקלית אברהם עוז. 2021.
הר תפארת מאת אברהם עוז ובבימויו, [ההפקה השנתית לזכר ג'וליאנו מר-ח'מיס, 2021], 2021.
שיר עמק (הגרסה הערבית) מאת את'ול פיוגארד בימוי: אברהם עוז, [ההפקה השנתית לזכר ג'וליאנו מר-ח'מיס, 2022], (נפתח במסגרת פסטיבל המסרח'יד, 2022.
שיר עמק (הגרסה העברית) מאת את'ול פיוגארד בימוי: אברהם עוז, 2022.
גלריה

הסוחר מוונציה (2017), סוהיל חדאד (שיילוק) ודן תורג'מן (אנטוניו)
הסוחר מוונציה (2017), תמונת המשפט
הסוחר מוונציה (2017), שלוש התיבות
נוף (2019), סוהיל חדאד (דף) וענת הרפזי (בת')
נוף (2021), יצחק חזקיה (דף) וענת הרפזי (בת')
"הר תפארת" - פיינברג (אביאל שיליאן) ומריאם (מאשה סמעאן)
הערות שוליים

↑  ראו למשל: Palestine-Israel Journal of Politics, Economics and Culture Palestine-Israel Journal Issue: Steal Of The Century, PIJ.ORG (באנגלית בריטית) Vol 25, no 1&2,2020, pp. 173-79
↑  (קטעים מההצגה)
↑  ריאיון עם דן תורג'מן (אנטוניו ב"סוחר מוונציה" בתיאטרון האקדמיה לאמנויות המופע)
↑   עודה בשאראת, ואם במקום ונציה תכתבו תל אביב, באתר הארץ, 5 בספטמבר 2018
↑  השיר "זר" לפינטר מתוך ההצגה; לחן: טל בלכרוביץ, עיבוד: יובל מסנר; ביצוע: יגאל שדה ואנה גזית
↑  ביקורת ההצגה "עפר ואפר/שפת ההר" בתיאטרון האקדמיה לאמנויות המופע, 2013
↑  קטע מתוך ההצגה: ריקוד לשירו של ליאונרד כהן "הרקידיני", עברית: אברהם עוז; עיבוד: יובל מסנר; ביצוע: יגאל שדה ואנה גזית)
שרפת הרכבת בפקיסטן (2019)

| --- | --- |
 תאריך:  31 באוקטובר 2019 
 מיקום:  Liaquat Pur railway station 
 קואורדינטות:  29°00′26″N 70°59′20″E﻿ / ﻿29.007222222222°N 70.988888888889°E﻿ / 29.007222222222; 70.988888888889
 הרוגים:  75 
 פצועים:  43 
  (למפת פקיסטן מוגדלת) אסלאמאבאד רוואלפינדי קראצ'י לאהור פייסלאבאד מולטאן פשאוור היידראבאד כוויתה הודו סין קשמיר אפגניסטן טורקמניסטן איראן הים הערבימיקום השרפה(למפת פקיסטן רגילה) אסלאמאבאד רוואלפינדי קראצ'י לאהור פייסלאבאד מולטאן פשאוור היידראבאד כוויתה הודו סין קשמיר אפגניסטן טורקמניסטן איראן הים הערבימיקום השרפה
 
שרפת הרכבת בפקיסטן (2019) התרחשה ב-31 באוקטובר 2019, ברכבת שהייתה בדרכה מקראצ'י לרוואלפינדי שבפקיסטן, כתוצאה מפיצוץ שאירע באחד מקרונות הרכבת. מרשויות פקיסטן נמסר כי הפיצוץ נגרם ככל הנראה עקב שימוש בגזייה, בה השתמשו נוסעים כדי לבשל, אך נסיבות התקרית עדיין בחקירה. 75 בני אדם נהרגו באסון, ו-43 לפחות, נפצעו, 11 מתוכם במצב קשה.
זהו אסון הרכבת החמור ביותר בפקיסטן מאז אסון הרכבת בגוטקי בשנת 2005, בה נספו למעלה מ-150 בני אדם.
רקע

התקרית אירעה בשעה 6:18 בבוקר, במחוז ראהים יאר קאן, בחבל פנג'אב. שר הרכבות הפקיסטני, ראשיד אחמד, הודיע כי 2 גזיות התפוצצו, וגרמו להתלקחותה של הרכבת. אולם על פי דיווחים אחרים, המבוססים על עדויות ראייה, השרפה נגרמה עקב כשל חשמלי. שלושה מקרונות הרכבת נשרפו כליל.
הרכבת נשאה 933 בני אדם, מתוכם 207 שהתמקמו בקרונות שהתלקחו.
צבא פקיסטן נחלץ לסייע בזירת האסון. אלה שנפצעו באורח קשה הובהלו לבתי חולים בבהוולפור ובמולטאן, ואילו אלה שנפצעו באורח קל הובהלו לבתי חולים בראהים יאר קאן. על פי דיווחים ועדויות ראייה, לכוחות הכיבוי לקח כ-20 דקות עד שהצליחו להשתלט על האש. זמן מה לאחר מכן, הגיעה רכבת נוספת לזירה, והסיעה את אלה שנותרו לרוואלפינדי.
על פי דיווחים, הרכבת הגיעה לעצירה מוחלטת רק 20 דקות אחרי שפרצה השרפה, ומרבית ההרוגים מתו בעודם קופצים כדי להימלט מהקרונות הבוערים, זאת על אף הפעלת בלם החירום. 54 מן הקרבנות נכוו באורח קשה כה בגופם, שנדרש היה לערוך בדיקות DNA על מנת לזהות אותם.
תגובות לאירוע

ראש ממשלת פקיסטן, עימראן ח'אן, הורה על ועדת חקירה מיידית לבירור נסיבות התאונה. שר הרכבות, רשיד אחמד, הודיע על קרן פיצויים בסך של 1.5 מיליון רופי פקיסטני עבור משפחות ההרוגים. כמו כן הודיע על קרן פיצויים בסך של חצי מיליון רופי פקיסטני לפצועים.
הערות שוליים

↑  פקיסטן: 73 הרוגים בשריפה שפרצה ברכבת בשל פיצוץ בלון גז, באתר וואלה, 31 באוקטובר 2019
↑  "Death toll from Tezgam train fire climbs to 74". Geo News. 31 אוק' 2019. {{cite news}}:  (עזרה)
↑  "Tezgam fire death toll reaches 75". The Express Tribune. 3 בנובמבר 2019. {{cite news}}:  (עזרה)
↑  פקיסטן: יותר מ-150 הרוגים בתאונת רכבות, באתר ynet, 13 ביולי 2005
קבוצת סוניק

| --- | --- |

 נתונים כלליים
 סוג:  חברת פיתוח משחקים
 מייסדים:  יוג'י נאקה נאוטו הושימה הירוקזו יאסוהרה
 תקופת הפעילות:  1990–הווה (כ־34 שנים)
 חברת אם:  סגה
 מיקום המטה:  טוקיו, יפן יפן
 משרד ראשי:  שינגאווה, טוקיו, יפן
 ענפי תעשייה:  משחקי וידאו
 מוצרים עיקריים:  סוניק הקיפוד
 נשיא:  טאקאשי איזוקה
 עובדים:  400+
  
 http://www.sonicteam.com/
 
צוות סוניק (ביפנית: ソニックチーム; באנגלית: Sonic Team) הוא צוות פיתוח משחקי וידאו בבעלות חברת סגה. צוות סוניק זכה להכרה בינלאומית בעיקר בזכות הפיתוח של הזיכיון האיקוני סוניק הקיפוד. צוות סוניק ידוע גם בזכות הפיתוח של משחקי וידאו נוספים כמו למשל "Night into Dreams" (אנ') ו-"Phantasy Star Online" (אנ').
צוות הפיתוח נוסד במקור בשנת 1990 במסגרת שיתוף פעולה בין המתכנת יוג'י נאקה, האמן נאוטו אושימה (אנ') ומעצב השלבים הירוקזו יאסוהרה  (אנ'). המטרה המקורית של צוות הפיתוח הייתה לפתח משחק שיוכל להתחרות בזיכיון משחקי מאריו של נינטנדו. שאיפה זו הובילה לפיתוח המשחק "סוניק הקיפוד" אשר יצא לשווקים בשנת 1991 עבור הקונסולה סגה מגה דרייב ואשר הדמות הראשית בו הייתה קיפוד אנתרופומורפי כחול ומהיר שהפך בהמשך לקמע של חברת סגה ולתופעה תרבותית. צוות הפיתוח קיבל באותה השנה את השם "צוות סוניק". המשחק זכה להצלחה עצומה ולתרם רבות לעלייה במכירות של קונסולת המגה דרייב.
לאורך שנות ה-90 צוות סוניק המשיך לייצר משחקי וידאו שזכו להצלחה רבה, הכוללים את סוניק הקיפוד 2, סוניק CD וסוניק הקיפוד 3.
עם השנים צוות סוניק בחר לפתח גם משחקי וידאו בז'אנרים מגוונים ובפלטפורמות מגוונות מלבד המשחקים בזיכיון סוניק הקיפוד. צוות סוניק פיתח בין היתר משחקי וידאו כמו NiGHTS into Dreams (אנ'), Phantasy Star Online (אנ'), ו-Billy Hatcher and the Giant Egg (אנ').
במהלך העשור הראשון של המאה ה-21 צוות סוניק לקח חלק בפיתוח של קונסולת המשחקים סגה דרימקאסט, ופיתח עבורו את המשחקים Sonic Adventure ו-Sonic Adventure 2 אשר היו משחקי תלת מימד.
הערות שוליים

↑  Smith, Sean (2006). "Company Profile: Sonic Team". Retro Gamer. Imagine Publishing (26): 24–29. ISSN 1742-3155.
| --- | --- |
בקרת זהויות :  MusicBrainz: 038c2657-228a-4c0f-8817-6574da304cb3 
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
קליבר 3

| --- | --- |

אין תמונה חופשית
 בית ספר
 תקופת הפעילות:  2003–הווה (כ־21 שנים) 
 מיקום
 מדינה:  ישראל ישראל
 קואורדינטות:  31°38′17″N 35°09′32″E﻿ / ﻿31.638170201252°N 35.158782757666°E﻿ / 31.638170201252; 35.158782757666
 www.caliber3range.com
  (למפת הרי ירושלים מוגדלת) קליבר 3(למפת הרי ירושלים רגילה) קליבר 3(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קליבר 3(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קליבר 3
 
קליבר 3 בית הספר לאבטחה ולוחמה בטרור הוא בית ספר ללימוד מקצועות הלחימה והאבטחה השונים. בית הספר שוכן בפארק התעשיות בגוש עציון סמוך לכניסה הדרומית של היישוב אפרת. לפי אתר החברה, השם "קליבר 3" נבחר לאור שלושה עקרונות מנחים: 1. ביטחון 2. מקצועיות 3. ערכי הלחימה של הלוחם היהודי. בנוסף להכשרות מקצועיות, מתקיימות במקום הדרכות לתיירים המגיעים מחו"ל אשר מעוניינים באטרקציה באווירה צבאית-צה"לית.
במתקן ישנה חנות לציוד טקטי וציוד הגנה עצמית וכן לכלי נשק (ומוצרים נלווים כגון נרתיקים, כוונות ועוד).
כיום לקליבר 3 יש 4 סניפים בישראל (גוש עציון - ראשי, כרמיאל, גניגר והרצליה) ומתקן אחד בארצות הברית (סן דייגו).
תהליך הקמה

קליבר 3 הוקמה ב-2007 על ידי אל"ם (במיל') שרון גת, יוצא סיירת גולני המשרת במילואים כמפקד נפה בפיקוד העורף. מטרת החברה בתחילת דרכה הייתה אימון כוחות הביטחון וכיתות הכוננות של אזור גוש עציון ונושאי נשק נוספים.
בשנת 2009 החלה תוכנית התיירים בקליבר 3 המותאמת לאזרחים שאינם נושאים נשק. התוכנית מלמדת על תהליך קבלת ההחלטות של חייל צה"ל בזמן אירועים ביטחוניים ושימוש נכון ובטיחותי בנשק חי, וכן לימוד הגנה עצמית.
בית הספר נקרא על שמו ולזכרו של סרן חגי (חיים) לב שנהרג בעת פעילות מבצעית ברצועת עזה.
הכשרות מקצועיות

במקום מתקיימים קורסים ברמות שונות.
ישנם קורסים למוסדות חינוך שאורכים 4 ימים, קורסים בני 6 ימים למתקנים מסוימים, קורסים בני 10 ימים לכוחות משטרת ישראל ומזרח ירושלים ולמשרדי הממשלה השונים, קורסים לאבטחת הרכבת הקלה בירושלים שאורכים 15 יום וקורסים למעברים הביטחוניים של עוטף ירושלים שאורכם כ-20 יום.
הכשרה פרטית

קליבר 3 רואה חשיבות מיוחדת בהקניית ידע ומיומנות בלוחמה גם לאזרחים שאינם עובדים בתחום האבטחה. בקליבר 3 ישנם אימונים מקצועיים לבעלי רישיונות נשק פרטיים ואימונים להגנה עצמית לנשים, גברים, ילדים ולבעלי מוגבלויות שאינם נושאי נשק. כמו כן, בקליבר 3 ישנה תוכנית רבת שנים של הכנת נוער לשירותם הצבאי. תוכנית זו משלבת הקניית ידע בלחימה ובשיפור הכושר הגופני תוך הקניית ערכים של ציונות, משמעת, עזרה הדדית ושייכות למדינת ישראל. תוכנית זו הוכיחה את עצמה בשילובם של בוגרי התוכנית ביחידות מובחרות בצה"ל.
תוכניות תיירים

בקליבר 3 ישנן תוכניות ייחודיות המאפשרות לאזרחים מחו"ל להגיע וללמוד את תורת הלחימה הישראלית. לתוכניות אלו מגיעים תיירים מארצות רבות אשר חלקם נושאים בתפקידים פיקודיים צבאיים או משטרתיים וחלקם אזרחים מן השורה. תוכניות אלו משלבות תצוגות תכלית של צוות קליבר 3, אימוני לחימה, הדרכות ירי וציונות. המטרה בתוכניות אלו, מעבר להיותן מקצועיות וחווייתיות, היא החינוך לערכיות ולציונות והתוצאה היא בנייתו של מערך הסברה בעולם המפיץ את שיטות הלחימה הישראליות ואת הזכות לקיום העם היהודי בארצו.
המתקן

המתחם כולו בנוי על צלע הר סמוך ליישוב אפרת ומרוחק מבתי התושבים בסביבה.
המקום מאובזר היטב וכולל חדר לימוד וחדר אוכל, שישה מטווחים רחבים ומוסדרים, מתחם טקטי עשיר ובו מבנים המדמים חדרים בבניין בו לומדים להתמודד עם מורכבויות שונות, מבנה לאימון עבור מאבטחי הרכבת הקלה ועוד.
במקום ישנו אולם 'קרב מגע' וכן מתקני כושר לביצוע מתח, מקבילים, שכיבות שמיכה ועוד.
המתקן > לקוחות בית הספר ללוחמה קליבר 3

משרד הביטחון
משרד ראש הממשלה
צה"ל
משטרת ישראל
המשרד לביטחון פנים
משרד התעשייה והמסחר
משרד החוץ הישראלי
המתקן > קורסים מקצועיים בקליבר 3

קורס רישיון נשק
חידוש רישיון
קורס מאבטחים בסיסי
קורס מאבטחים מתקדם א'
קורס מאבטחים מתקדם ב'
קורס עוטף ירושלים
קורס הגנ"ש
אימוני כיתות כוננות
קורס מאבטחי אישים
קורס מיומנויות ליחידות משטרתיות
קורס מיומנויות לחימה צבאי
אימוני צוותי התערבות והשתלטות
המתקן > פעילויות פנאי בקליבר 3

ירי צבאי חווייתי
ירי בצלחות חרס
סנפלינג לחימתי
פיינטבול
איירסופט
אימוני קרב מגע והגנה עצמית
אימוני ניווטים והישרדות
המתקן > סניפי קליבר 3 > ישראל

גוש עציון – סניף ראשי
גניגר
כרמיאל
הרצליה
המתקן > סניפי קליבר 3 > ארצות הברית

סן דייגו
קתרין אן פורטר

| --- | --- |

 לידה:  15 במאי 1890 Indian Creek, ארצות הברית 
 פטירה:  18 בספטמבר 1980 (בגיל 90) סילבר ספרינג, ארצות הברית 
 מדינה:  ארצות הברית 
 מקום קבורה:  טקסס 
 מקום מגורים:  קולג' פארק (מרילנד), פורט וורת', ניו יורק, סן אנטוניו, Katherine Anne Porter House 
 שפות היצירה:  אנגלית 
 תקופת הפעילות:  מ-1920 
 בן או בת זוג:  Albert Erskine (אפריל 1938–1942) 
 פרסים והוקרה:  מלגת גוגנהיים (1931)  פרס פוליצר לסיפורת (1966)  פרס הספר הלאומי (1966)  מדליית אמרסון-תורו (1962)  פרס או. הנרי (1962) 
 
קתרין אן פורטר (אנגלית: Katherine Anne Porter;‏ 15 במאי 1890 – 18 בספטמבר 1980) הייתה עיתונאית, סופרת ופעילה פוליטית אמריקאית. היא כתבה מסות, סיפורים קצרים ורומנים. סיפרה "ספינת השוטים" (אנ'), שפורסם ב-1962, היה הספר הנמכר ביותר בארצות הברית באותה שנה, אך סיפוריה הקצרים זכו לשבחי הביקורת במידה רבה יותר.
פרסים והוקרה

1962 – פרס או. הנרי לסיפור הקצר האמריקאי הטוב ביותר עבור הסיפור "Holiday‏" (1960)
1966 – פרס פוליצר לסיפורת עבור "The Collected Stories"‏ (1965)
1966 – "U.S. National Book Award" עבור "The Collected Stories‏" (1965)
1967 – מדליית הזהב לסיפורת מטעם האקדמיה האמריקאית לאומנויות ולספרות
שלוש מועמדויות לפרס נובל בספרות
2006 – פורטר הופיעה בבול של דואר ארצות הברית, שיצא ב-15 במאי 2006. היא הייתה האדם ה-22 שהופיע בסדרת בולים להנצחת אומנויות הספרות.
יצירותיה הספרותיות > תרגומים לעברית

הראי הסדוק (ספרית פועלים, 1964). תרגמה מאנגלית: אסתר כספי. אוסף הכולל רבים מסיפוריה הקצרים של פורטר (235 עמ').
שלוש סופרות דרומיות (עם עובד, 2018). תרגמו מאנגלית: משה רון, דבורה שטיינהרט. ספר זה מאגד שלוש נובלות המתרחשות בדרום ארצות הברית, מאת הסופרות קתרין אן פורטר, קרסון מק'קלרס ופלנרי או'קונור. הנובלה של פורטר בספר זה היא "יין צוהריים" (Noon Wine).
יצירותיה הספרותיות > יצירות שלא תורגמו לעברית > קובצי סיפורים קצרים

Flowering Judas‏ (1930). שמונה מסיפוריה הקצרים המוקדמים ביותר של פורטר.
Flowering Judas and Other Stories‏ (1935). כולל את תוכן המהדורה הראשונה וארבעה סיפורים נוספים.
Pale Horse, Pale Rider‏ (1939). שלושת הסיפורים שאליהם פורטר התייחסה כנובלות: "Old Mortality", "Noon Wine" ו-"Pale Horse, Pale Rider".
The Leaning Tower and Other Stories‏ (1944). תשעה מסיפוריה הקצרים של פורטר.
The Old Order: Stories of the South‏ (1955). עשרה ספורים קצרים של פורטר שפורסמו בעבר, כולם מתרחשים בדרום ארצות הברית.
The Collected Stories of Katherine Anne Porter‏ (1964). כל עשרים ושישה הסיפורים הקצרים של פורטר שפורסמו בעבר, ובהם גם השלושה שהיא העדיפה לכנות נובלות.
יצירותיה הספרותיות > יצירות שלא תורגמו לעברית > רומן

ספינת השוטים (Ship of Fools, 1962); (סרט קולנוע, 1965).
יצירותיה הספרותיות > יצירות שלא תורגמו לעברית > עיון

The Days Before‏ (1952). ביקורות ספרים רבות של פורטר, מסות, זיכרונות ועוד.
The Collected Essays and Occasional Writings of Katherine Anne Porter‏ (1970).
יצירותיה הספרותיות > יצירות שלא תורגמו לעברית > פרסומים אחרים

My Chinese Marriage‏ (1921) מאת מיי פרנקין. נכתב על ידי פורטר כסופרת צללים.
Outline of Mexican Popular Arts and Crafts‏ (1922).
Katherine Anne Porter's French Song Book‏ (1933). שבעה-עשר שירים צרפתיים ותרגומיהם לאנגלית על ידי פורטר.
A Christmas Story‏ (1967). סיפור של פורטר שפורסם בעבר, על אחייניתה מרי אליס הילנדהל.
The Never-Ending Wrong‏ (1977). הרהוריה של פורטר בעקבות הוצאתם להורג של ניקולה סאקו וברתולומאו ונצטי ב-1927.
לקריאה נוספת

קתרין אן פורטר – על הכתיבה (מאנגלית: אלינוער ברגר), דחק, כרך טו', 2022.
רעידת האדמה במערב ג'אווה (2022)

| --- | --- |

 תאריך התרחשות:  21 בנובמבר 2022 
 מגניטודה:  5.6
 הרוגים:  310 (נכון ל־25 בנובמבר 2022) 
 פצועים:  2,046 (נכון ל־25 בנובמבר 2022) 
 נעדרים:  24 (נכון ל־25 בנובמבר 2022) 
 קואורדינטות:  6°51′11″S 107°05′42″E﻿ / ﻿6.853°S 107.095°E﻿ / -6.853; 107.095
  (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פרעידת האדמה במערב ג'אווה(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פרעידת האדמה במערב ג'אווה
 
ב-21 בנובמבר 2022, בשעה 13:21 לפי השעון המקומי, אירעה רעידת אדמה בעוצמה של 5.6 לפי סולם מגניטודה לפי מומנט במחוז מערב ג'אווה באינדונזיה, ליד העיר צ'יאנג'ור (אנ'). כתוצאה מרעידת האדמה נהרגו לפחות 268 איש ויותר מ-2,000 נפצעו. 151 מדווחים כנעדרים. יותר מ-122,198 בתים נפגעו בצ'יאנג'ור. רעידת האדמה הורגשה בחוזקה גם בג'קרטה, מה שגרם לרבים מהמתגוררים בבתים רבי קומות לברוח מבתיהם. מערב ג'אווה הוא מחוז במערב האי ג'אווה שבאינדונזיה, על פי מפקד האוכלוסין מ-2020 אוכלוסיית המחוז מנתה כ-48.2 מיליון תושבים, המאוכלס ביותר במדינה.
הגדרה טקטונית

האי ג'אווה שוכן ליד גבול התכנסות (אזור התכנסות של שני לוחות או יותר) פעיל המפריד בין לוח סונדה מצפון ללוח האוסטרלי בדרום. בגבול, המסומן על ידי תעלת סונדה, הלוח האוסטרלי הנע לכיוון צפון עובר תהליך גאולוגי של הפחתה מתחת ללוח סונדה. באזור ההפחתה ייתכנו רעידות אדמה בעוצמה של עד 8.7, בעוד שבאזור הלוח האוסטרלי עשויות להיווצר גם רעידות אדמה עמוקות יותר בתוך הליתוספירה היורדת (רעידות אדמה תוך לוחיות) מתחת לחופי ג'אווה. באזור ההפחתה היו בעבר כבר שתי רעידות אדמה הרסניות וצונאמי בשנים 2006 ו-1994. רעידת אדמה נוספת במערב ג'אווה בשנת 2009 גרמה גם היא להרס חמור באזור.
רעידת האדמה

על פי הסוכנות המקומית למטאורולוגיה, אקלימטולוגיה וגיאופיזיקה (BMKG), רעידת האדמה התרחשה בעומק 11 ק"מ (6.8 מייל) מה שמסווג אותה כאירוע רדוד. ידוע כי לרעידת האדמה היה מוקד עיקרי הקשור לפעילות סיסמית במקומות: Cimandiri Fault או Padalarang Fault, אם כי המקור המדויק אינו ידוע. אורכו של Cimandiri Fault הוא 100 ק"מ (62 מייל) והוא עובר לאורך נהר מנדירי. הוא משתרע ממפרץ פלבונרטו ועד אזור צ'יאנג'ור. זהו מדרון חלק עם מרכיב אנכי לאורך הקטע ממפרץ פלבונרטו ויחד עם המבנה הגאוגרפי המאפיין באזור למבנג ובאריביס, הם עלולים ליצור רעידות אדמה הרסניות.
העוצמות המורגשות של רעידת האדמה נעו בין 3 ל-5 באזורים שונים. עד 22 בנובמבר בשעה 07:30 בבוקר בשעון מקומי, נרשמו 122 רעידות משנה בעוצמה של בין 1.8 ל-4.2, שהתרחשו בקצב הולך ופוחת לאורך זמן.
לפי הסקר הגאולוגי של ארצות הברית רעידת האדמה התרחשה כתוצאה מפגיעה בקרום של לוח סונדה. מנגנוני מוקד הרעש מצביעים על כך שהקרע התרחש במתלול צפוני או במזרח. מיקומו הוא 260 ק"מ (160 מייל) מצפון-מזרח לאזור ההפחתה.
רעידות אדמה תועדו באזור צ'יאנג'ור מאז 1844. בשנים 1910, 1912, 1958, 1982 ו-2000 גרמו רעידות אדמה נזקים ונפגעים באזור.